《送朱任斋审决江南因归温清省觐》
明代·游朴

蓟门秋色入征騑，行道争看昼绣归。法从相将丹笔去，乡心先逐白云飞。

清源水暖黄鱼美，紫帽烟深绿笋肥。君有王程须在念，莫因彩服恋庭闱。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。